Iga talv leiti Soomes abi vajavaid ilveseid, suurem osa nendest olid emata jäänud ilvesepojad. Jussi korraldas neile ravi looma leidmise kohale lähimas hooldeasutuses - küll Ranua loomapargis, küll Ähtäri pargi loomahaiglas, ka Ilomantsi jahindusuurimisjaamas, kus said aastate jooksul abi paarkümmend ilvest. Kuid just Ilomantsi "proffidega" tekkis Jussil 2002. a detsembris ületamatuid raskusi. Nurmiselt leiti hobusetallist sinna sooja pugenud pooleaastane ilvesepoeg, kelle politsei reedel Ilomantsisse tõi. Kuna oli nädalalõpp, ei saanud Jussi korraldada nälginule glükoositilgutit ja ilvesepoeg suri. Tilguti maksab 60 eurot päevas, lisaks rohud ja arstiteenused, Jussi oleks maksnud ka rohkem, kuid nädalalõpp oli kohalikele loomaarstidele liiga püha.